KLASA: 406-01/23-01/14

URBROJ: 2158-60-02-23-3

Osijek, 28. travnja 2023.

**POZIV ZA PRIKUPLJANJE PONUDA**

**ČIJI JE PREDMET IZRADA PROJEKTNO-TEHNIČKE DOKUMENTACIJE ZA**

**REKONSTRUKCIJU I ENERGETSKU OBNOVU ZGRADE**

 **GILMING-HENGL ZA POTREBE SVEUČILIŠTA JOSIPA JURJA STROSSMAYERA U OSIJEKU GRADSKA I SVEUČILIŠNA KNJIŽNICA OSIJEK**

**EVIDENCIJSKI BROJ NABAVE: E-JEDN - 15/2023**

Temeljem Pravilnika o provedbi postupaka jednostavne nabave, KLASA: 011-01/23-01/01 URBROJ: 2158-79-01/23-01, objavljene na internetskim stranicama https://www.gskos.unios.hr/index.php/javna-nabava/, molimo zainteresirane gospodarske subjekte da nam dostave svoje ponude sukladno sljedećim podacima:

**1. OPĆI PODACI**

Naručitelj:  Sveučilište Josipa Jurja Strossmayera u Osijeku Gradska i sveučilišna knjižnica Osijek

Sjedište: Osijek, Europske avenije 24

OIB: 46627536930

Telefon: +385 (0)31 211 218

Fax: +385 (0)31 211 218 (lokal 201)

URL: <https://www.gskos.unios.hr/>

e-mail: gisko@gskos.hr

**1.2. Služba za kontakt:** Biserka Ptičar, dipl. iur.

**Broj telefona:** +385 (0)31 211 218 (lokal 116)

**Adresa elektroničke pošte:**  biserka@gskos.hr

Sve upite i pojašnjenja vezano uz postupak jednostavne nabave preporučeno je dostavljati elektroničkom poštom na navedenu adresu e-pošte.

**1.3.** Temeljem članka 80. stavka 2. ZJN (NN 120/16) gospodarski subjektI s kojima Javni naručitelj ne smije sklapati ugovore o javnoj nabavi u svojstvu ponuditelja, člana zajednice gospodarskih subjekata ili podizvoditelja:

- DRAVINSKI, uslužni obrt, vl. Stjepan Dravinski, Ul. sv. L.B.Mandića 145, Osijek, OIB:06623446510

**1.4.** **Procijenjena vrijednost nabave:** Ukupna procijenjena vrijednost nabave je 26.500,00 EUR bez PDV-a.

Procijenjena vrijednost nabave po grupama je:

Grupa 1. - izrada glavnog projekta energetske obnove 22.000,00 EUR bez PDV-a

Grupa 2. – izrada glavnog projekta povećanja potresne otpornosti zgrade - 4.500,00 bez PDV-a

**1.5.** **Vrsta postupka javne nabave:** Provesti će se postupak jednostavne nabave

**1.6. Način izvršenja:** Ugovor

**1.7. Kriterij za odabir ponude za obje grupe**: najniža cijena

**2. PODACI O PREDMETU NABAVE**

**2.1. Opis predmeta nabave:** Izrada projektno-tehničke dokumentacije za rekonstrukciju i energetsku obnovu zgrade Gilming-Hengl za potrebe Sveučilišta Josipa Jurja Strossmayera u Osijeku Gradska i Sveučilišna knjižnica Osijek.

Grupa 1. - izrada glavnog projekta energetske obnove

Grupa 2. – izrada glavnog projekta povećanja potresne otpornosti zgrade

**NAPOMENA** - predmetna usluga odnosi na nekretninu - zgradu Gilming-Hengl u Osijeku, Europske avenije 24, građevinu koja predstavlja kulturno dobro,

* Javni naručitelj planira predmetnu projektnu-tehničku dokumentaciju prijaviti u sklopu Poziva na dodjelu bespovratnih sredstava „Energetska obnova zgrada sa statusom kulturnog dobra“ (referentni broj: NPOO.C6.1.R1-I3.01). Cilj ulaganja je smanjenje potrošnje energije, smanjenje emisije CO2 odnosno dekarbonizacija zgrada navedenih u predmetu Poziva. **Za financiranje će biti prihvatljivi projektni prijedlozi kojima se ostvaruje godišnja ušteda primarne energije od minimalno 30 %.**

Detaljan opis predmeta nabave preciziran je i naveden u sklopu projektnog zadatka - troškovnika koji se nalazi u Prilogu 2. (Troškovnik za grupu 1) i Prilogu 3. (Troškovnik za grupu 2) i koji čini sastavni dio ove Dokumentacije o nabavi.

Gospodarski subjekti imaju mogućnost uvida u postojeću dokumentaciju s kojom Naručitelj raspolaže (vlasnički listovi, izvodi iz katastra, postojeća projektno-tehnička dokumentacija i sl.) te neposredan obilazak lokacije zgrade GILMING-HENGL za koje je predviđena izrada projektno-tehničke dokumentacije, i to uz prethodnu najavu (minimalno 24h prije planiranog termina) na mail Naručitelja naznačen u toč. 1.2.

CPV: 71242000-6 Izrada projekta i nacrta, procjena troškova

**2.2. Tehnička specifikacija predmeta nabave, vrsta, kvaliteta i količina** je detaljno specificirana u Prilogu 2. i Prilogu 3. dokumentacije – Troškovniku za svaku pojedinu grupu predmeta nabave. Ponuditelj mora ponuditi uslugu po vrsti, kvaliteti i količini kako je određeno Troškovnikom, ili jednakovrijedno. Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta. Jedinične i ukupne cijene će biti unesene u Troškovniku u odgovarajuće stupce u eurima. Sve cijene (jedinične) će ponuditelji upisivati na dvije decimale.

**2.3. Vrsta, kvaliteta i količina predmeta nabave su detaljno specificirani u tehničkoj specifikaciji koja se nalazi u Prilogu 2. i Prilogu 3.** Ponuda mora zadovoljiti minimalne tehničke karakteristike (ili jednakovrijedne) koji se nalaze u prilogu 2. i 3. Poziva.

U slučaju da opis pojedine stavke nije dovoljno jasan, mjerodavna je isključivo uputa i tumačenje Javnog naručitelja. O tome se ponuditelj treba informirati već prilikom sastavljanja ponude.

**2.4. Dozvoljeno je nuđenje predmeta nabave po grupama –** isti ponuditelj može dostaviti ponudu za jednu ili više grupa. Ponuditelj mora dostaviti ponudu za sve stavke unutar grupe na način kako je to definirano u troškovniku. Ponude samo za dio stavki unutar grupe neće se razmatrati.

**2.5. Mjesto isporuke:** Mjesto sjedišta odabranog ponuditelja i po potrebi sjedišta naručitelja.

**2.6. Rok početka i završetka izvršenja ugovora:**

Izvršitelj se obvezuje s izvršenjem usluge započeti odmah nakon potpisivanja Ugovora te kompletnu uslugu završiti u roku od 45 dana od dana potpisivanja Ugovora.

**3. KRITERIJI ZA ODABIR GOSPODARSKOG SUBJEKTA**

**3.1. SPOSOBNOST ZA OBAVLJANJE PROFESIONALNE DJELATNOSTI**

**3.1.1. Ponuditelj je obvezan u ponudi dostaviti (za sve grupe nabave)**

**Izvod iz poslovnog, sudskog (trgovački), strukovnog, obrtnog ili drugog odgovarajućeg registra.** Ako se izvodi ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Dokaz **ne smije biti stariji od 3 mjeseca** od dana početka postupka jednostavne nabave, odnosno slanja poziva za prikupljanje ponuda.

**3.2. UVJETI TEHNIČKE I STRUČNE SPOSOBNOSTI I NJIHOVE MINIMALNE RAZINE ZA SVE GRUPE NABAVE**

Budući da se predmetna usluga odnosi na nekretninu - građevinu koja predstavlja kulturno dobro, gospodarski subjekt mora dokazati da ima na raspolaganju ljudske resurse (stručnjaka) koji ima dopuštenje za obavljanje poslova na zaštiti i očuvanju kulturnih dobara Ministarstva kulture i medija Republike Hrvatske

**Ponuditelj je u sklopu ponude dužan dostaviti Izjavu s podacima o stručnjaku koji raspolaže traženim ovlaštenjima.**

**4. JAMSTVO ZA UREDNO ISPUNJENJE UGOVORA**

Odabrani ponuditelj je dužan u roku od 15 dana od dana obostranog potpisa ugovora, naručitelju predati jamstvo za uredno ispunjenje Ugovora u vrijednosti 10 % (deset posto) ugovorenog iznosa bez poreza na dodanu vrijednost, u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice i Pravilnikom o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima. Jamstvo za uredno ispunjenje ugovora naplatit će se u slučaju povrede ugovornih obveza.

Neiskorišteno jamstvo naručitelj će vratiti izvršitelju nakon urednog izvršenja predmetne usluge.

Ukoliko odabrani ponuditelj ne dostavi jamstvo za otklanjanje nedostataka u jamstvenom roku, Naručitelj može raskinuti ugovor.

**5. PODACI O PONUDI:**

**5.1. Sadržaj i način izrade ponude**

**5.1.1. Sadržaj ponude**

Ponuda treba sadržavati sljedeće dijelove:

1. **Popunjeni ponudbeni list** ispunjen na način propisan ovim Pozivom, potpisan potpisom ovlaštene osobe i ovjeren pečatom ponuditelja – Prilog 1
2. **Tražene dokaze sposobnosti**
3. **Popunjeni troškovnik** ispunjen na način propisan ovim Pozivom, potpisan od ovlaštene osobe i ovjeren pečatom ponuditelja – Prilog 2. i Prilog 3.

**5.1.2. Način izrade ponude**

Pri izradi ponude ponuditelj se mora pridržavati zahtjeva i uvjeta Poziva za prikupljanje ponuda. **Ponuda se dostavlja elektroničkim sredstvima komunikacije. Sve dokumente koji čine sadržaj ponude potrebno je skenirati i spremiti u obliku PDF dokumenta i dostaviti na adresu e-pošte navedenu u točki 6.2. ovog Poziva**.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Pri izradi ponude ponuditelj ne smije mijenjati i nadopunjavati tekst Poziva za prikupljanje ponuda.

Ponuditelj je u obvezi ispuniti troškovnik i ponudbeni list na način kako je to istima predviđeno. Troškovnik i ponudbeni list moraju biti potpisani pravovaljanim potpisom ovlaštene osobe i ovjereni pečatom ponuditelja.

**5.2. Način dostave**

Ponuditelj treba dostaviti jedan primjerak ponude sa sadržajem ponude složenim prema redoslijedu navedenom u ovom Pozivu za prikupljanje ponuda.

**Ponuditelj treba ponudu dostaviti putem elektroničke pošte na e-mail adresu:** **biserka@gskos.hr****do 04.svibnja 2023. god. do 12,00 sati.**

Ponude pristigle putem elektroničke pošte smatraju se zaprimljenim u trenutku zaprimanja ponude na adresu elektroničke pošte navedene u pozivu za prikupljanje ponuda.

Ponude pristigle putem elektroničke pošte smatraju se zakašnjelim ukoliko pristignu na adresu elektroničke pošte navedene u pozivu za prikupljanje ponuda nakon isteka roka za dostavu ponuda. Takve ponude se neće uzimati u obzir prilikom pregleda i ocjene ponuda.

U obzir će se uzeti samo ponude prispjele na navedenu mail adresu Javnog naručitelja do **04. svibnja 2023. god. do 12,00 sati.**

**6. Nisu dopuštene alternativne ponude.**

**7. Način određivanja cijene ponude:**

Ponuditelj treba ispuniti sve stavke troškovnika i to na način kako je to predviđeno dostavljenim troškovnikom, i to jediničnu cijenu, ukupnu cijenu po stavci i ukupnu cijenu cjelokupnog predmeta nabave. U cijenu ponude moraju biti uračunati svi troškovi i popusti ponuditelja u vezi predmeta nabave. Cijena ponude se izražava u eurima i piše brojkama, bez poreza na dodanu vrijednost, koji se iskazuje zasebno iza cijene ponude. Cijena ponude je nepromjenjiva.

**8. Valuta ponude:** EUR

**9. Jezik i pismo:** Ponuda se izrađuje na hrvatskom jeziku i latiničnom pismu.

**10. Rok valjanosti ponude:** 60 dana od dana utvrđenog za dostavu ponude.

**11. OSTALE ODREDBE**

**11.1. Pregled i ocjena ponuda**

Zaprimljene ponude ovlašteni predstavnici Javnog naručitelja će pregledati i ocijeniti na temelju uvjeta i zahtjeva iz poziva za prikupljanje ponuda, sastaviti zapisnik o pregledu ponuda te predložiti ravnateljici donošenje Obavijesti o odabiru najpovoljnije ponude.

**11.2. Datum, vrijeme i mjesto dostave ponuda**

Ponude moraju biti zaprimljene putem elektroničke pošte do **04.svibnja 2023. god. do 12,00 sati.**

**11.3. Nema javnog otvaranja ponuda.** Do trenutka otvaranja ponuda nije dopušteno davanje informacija o zaprimljenim ponudama. Ovlašteni predstavnici Javnog naručitelja će otvoriti pristigle ponude prema redoslijedu zaprimanja.

**11.4. Objašnjenje Poziva za prikupljanje ponuda**

Za vrijeme roka za dostavu ponuda, gospodarski subjekti mogu zahtijevati dodatne informacije i objašnjenja vezana uz poziv za prikupljanje ponuda, a Javni naručitelj dužan je dodatne informacije i objašnjenja bez odgađanja staviti na raspolaganje gospodarskim subjektima, pod uvjetom da su dodatne informacije i objašnjena dostavljeni naručitelju najkasnije 3 dana prije isteka roka za dostavu ponuda.

**11.5. Donošenje obavijesti o odabiru najpovoljnije ponude**

Javni naručitelj na osnovi rezultata pregleda i ocjene ponuda donosi Obavijest o odabiru. Obavijesti o odabiru odabire se najpovoljnija ponuda ponuditelja s kojim će se sklopiti Ugovor/narudžbenica. Obavijest o odabiru temelji se na kriteriju za odabir ponude - najnižoj cijeni.

**11.6. Rok, način i uvjeti plaćanja**

Plaćanje će se obavljati po ispostavljenom e-računu, nakon obavljene usluge, u roku 30 dana od dana zaprimanja računa.

**12. SASTAVNI DIO POZIVA ZA PRIKUPLJANJE PONUDA:**

Prilog 1.– Ponudbeni list

Prilog 2. – Troškovnik za Grupu 1.

Prilog 3. – Troškovnik za Grupu 2.

**Datum objave poziva na internetskim stranicama**: 28. travnja 2023.